section_heading: Povijest sastava
paragraph_text: Od tada, sada već sedmeročlani sastav, učestalo nastupa i samouvjereno gradi sve veću bazu fanova. Promovirajući „Popravni“ Postolari postaju prepoznati kao koncertna atrakcija čiji su koncerti ispunjeni izrazitom energijom te dobrim vibracijama. Kao posebno zapažene koncerte ističu rasprodani Kset i Stereo dvoranu u Rijeci. Albumom „Čujem ja netko šuti“ 2012. godine grupa potvrđuje i opravadava status jednog od ponajboljih hrvatskih sastava. Tome u prilog govore i brojni koncerti, njihova velika posjećenost te zapaženi singlovi ( „Burza Rada“, „Largo“, „Gajeta“ ). Iste godine nastupaju na Šibenskoj šansoni s pjesmom Gajeta koju su napravili u suradnji s klapom Libar te osvajaju nagradu za najbolje debitante.